stanford-oval/wikipedia huggingface dataset:
Ympäristökampanja

Ympäristökampanja on joukko toimenpiteitä, joiden tavoitteena on aikaansaada ympäristöystävällinen muutos. Kampanja on tietyn ajan kestävä tiettyyn teemaan ja maantieteelliseen alueeseen keskittyvä vaikuttamishakuinen toimenpide, johon yleensä liittyy tiedottamista, tapahtumia ja toimintaa kohdeyleisölle. Kohdeyleisö voi olla tarkkaan tai laajasti määritetty joukko ihmisiä. Ympäristökampanja keskittyy valittuun ympäristöteemaan, johon tiedotus, tapahtumat ja toiminta liittyvät.
Ympäristökampanjoita toteuttavat monet tahot: yksityiset ihmiset, järjestöt, valtiolliset toimijat, yritykset ja yhteisöt. Kampanjoiden sisältö, tavoitteet ja resurssit vaihtelevat ratkaisevasti. Ympäristökampanjoita voidaan tehdä myös viherpesun (greenwash) toivossa, lähinnä rakentamaan vihreämpää imagoa.
WWF ja Greenpeace ovat tunnettuja ympäristön puolesta globaalisti kampanjoivia järjestöjä, joiden kampanjat ovat usein laajamittaisia ja tarkkaan suunniteltuja. Tällaiseen ympäristökampanjaan kuuluu organisaation koko kampanjaohjelman suunnittelu globaalilla tasolla. Jokaisella ympäristöteemalla on oma kampanjastrategia ja yleensä globaali kampanjatiimi mukaan lukien vapaaehtoiset avustajat ja aktivistit. Kampanja koostuu tieteellisestä tutkimuksesta, poliittisesta vaikuttamisesta, viestinnästä, tapahtumista ja/tai toiminnasta. Usein kampanjan tavoitteena on vaikuttaa kansalaisten mielipiteisiin ja käyttäytymiseen, poliittiseen päätöksentekoon ja lainsäädäntöön sekä yritysten toimintaan.
Modernit ympäristökampanjat kasvoivat laajamittaisiksi 1960-luvulla, jolloin ensin yksittäiset henkilöt ja myöhemmin laajemmat kansanjoukot alkoivat kyseenalaistamaan modernia elämäntapaa, kuluttamista ja huolestumaan ympäristön saastumisesta. Tavallisten kansalaisten huolesta kasvaneet tapahtumat kasvoivat kansanliikkeiksi eri ympäristöteemojen puolesta.
Tunneituista ympäristöjärjestöistä Greenpeace syntyi Kanadassa 1971 protestina Yhdysvaltain Alaskassa tekemiä ydinkokeita vastaan. Kampanja valaanpyyntiä vastaan alkoi myös 70-luvulla. Idea WWF:stä sai alkunsa vuonna 1960 englantilaisen liikemies Victor Stolan ehdottaessa kirjeitse Julian Huxleylle varojen keräämistä Afrikan luonnon suojeluun. 1970-luvulla käynnistyi mm. WWF:n ensimmäinen sademetsäkampanja, jolla kerätyin varoin monista Keski-Afrikan, Kaakkois-Aasian ja Latinalaisen Amerikan sademetsäalueista tehtiin suojelualueita.
Brattværin kirkko

| Brattværin kirkko Brattvær kirke |
| --- | --- |

Sijainti:  Smøla, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1917
Suunnittelija:  J. Holmgren
Materiaali:  puu
Istumapaikkoja:  420
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Brattværin kirkko (norj. Brattvær kirke) on Smølan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1917.
Aiheesta muualla

Kuvia tai muita tiedostoja aiheesta Brattværin kirkko Wikimedia Commonsissa
Viipurin rautatieasema

Viipurin rautatieasema (ven. ста́нция Вы́борг, stantsija Vyborg) (Vpi, ratakm 313+350) on Viipurin kaupungin merkittävin rautatieasema. Ensimmäinen asemarakennus valmistui vuonna 1870 Riihimäki–Pietari-radan avautuessa. Vuonna 1913 se korvattiin uudella asemarakennuksella, joka puolestaan tuhoutui jatkosodassa. Nykyinen rautatieasema on rakennettu neuvostoaikana.
Entiset asemarakennukset

Viipurin ensimmäinen rautatieasema valmistui vuonna 1870 samaan aikaan Riihimäki–Pietari-radan kanssa. Sen käytyä vanhanaikaiseksi 1800-luvun lopulla, suunnittelivat uuden asemarakennuksen arkkitehdit Eliel Saarinen ja Herman Gesellius. Graniittinen asemarakennus valmistui lopullisesti vuonna 1913, mutta tuhoutui jatkosodassa vuonna 1941.
Vuonna 1913 käyttöön otettu asemarakennus muistutti julkisivultaan erittäin paljon Eliel Saarisen toista luomusta, Helsingin rautatieasemaa. Kun Helsingissä pääsisäänkäyntiä koristaa sen molemmilla puolilla kaksi miespatsasta, Viipurissa pääsisäänkäynnin molempia reunuksia koristi kaksi pylväille nostettua karhuhahmoa. Toisin kuin Helsingin asema, Viipurin asema ei kuitenkaan sijainnut rautatien päätepisteessä. Niinpä sen pääjulkisivu oli rautatien suuntainen, ei kohtisuorassa rataan nähden kuten Helsingissä. Raiteet olivat asemarakennuksen toisen kerroksen korkeudella, ja pääsy niille oli portaitse asemalta ratapihan toiselle puolelle johtaneesta tunnelista.
Nykyinen asemarakennus

Neuvostoaikana rakennettu nykyinen rautatieasema edustaa tyypillistä stalinistista tyyliä. Asemarakennuksen palveluihin kuuluvat muun muassa lipunmyynti, kahvila, lehtikioski, valuutanvaihtopiste sekä säilytyslokerot.
Rautatieasemalla pysähtyvät Venäjän sisäisten junien lisäksi kaikki Suomesta Venäjälle liikennöivät kansainväliset junat: suurnopeusjuna Allegro Pietariin ja yöjuna Tolstoi Moskovaan.
Aiheesta muualla

Wikimedia Commonsissa on kuvia tai muita tiedostoja aiheesta .
Kuva entisestä asemarakennuksesta
Viipurin entinen rautatieasema 3D-mallinnuksena VirtuaaliViipurin sivuilla (Arkistoitu – Internet Archive)
VR:n ratapihaa 3D-mallinnuksena VirtuaaliViipurin sivuilla (Arkistoitu – Internet Archive)
Viipurin ensimmäinen rautatieasema vuonna 1870 avatun Riihimäki–Pietari-radan varrella
Viipurin rautatieasema vuonna 1980
Calstock

Calstock junasta
Calstock (korniksi Kalstok) on noin 6 300 asukkaan kylä ja kunta (civil parish) Cornwallin muodollisessa kreivikunnassa Lounais-Englannissa, lähellä Devonin rajaa. Sen pinta-alasta 23 neliökilometriä on maata ja 0,28 neliökilometriä vettä. Calstock sijaitsee Tamarjoen varrella ja siihen kuuluu kuusi kylää: Albaston, Chilsworthy, Gunnislake, Harrowbarrow, Latchley ja Metherell. Calstockin rautatieasema avattiin 2. maaliskuuta 1908.
Brain Capers

| Brain Capers Mott the Hoople |
| --- | --- | --- |

Studioalbumin tiedot
 Äänitetty : Island-studiot, Lontoo   marraskuu – joulukuu 1970
 Julkaistu: 1971
 Formaatti: LP, CD
 Tuottaja(t): Guy Stevens
 Tyylilaji: hard rock
 Kesto: 38.03
 Levy-yhtiö:  Island Records    Atlantic Records
Mott the Hooplen muut julkaisut
| Wildlife 1971 | Brain Capers 1971 | All the Young Dudes 1972 |
Brain Capers on Mott the Hooplen vuonna 1971 julkaistu studioalbumi.
Albumilla yhtye suuntasi hard rockiin päin hieman kokeellisemman ja rauhallisemman Wildlife-levyn jälkeen. Albumi äänitettiin studiossa noin neljässä päivässä.
Brain Capersia pidetään yleisesti Mott the Hoople -fanien suosikkina levyistä ennen vuoden 1972 läpimurtoa.
Brain Capers on myös yhtyeen ainoa studioalbumi, joka ei noussut listalle sen kotimaassa Britanniassa. Vuonna 2003 albumi julkaistiin uudelleen bonuskappalein varustettuna.
Kappaleet

A-puoli
Death May Be Your Santa Claus – 4.55 (säv. Ian Hunter, Verden Allen)
Your Own Back Yard – 4.13 (säv. Dion DiMucci)
Darkness, Darkness – 4.33 (säv. Jesse Colin Young)
The Journey – 9.15 (säv. Hunter)
B-puoli
Sweet Angeline – 4.53 (säv. Hunter)
Second Love – 3.46 (säv. Allen)
The Moon Upstairs – 5.07 (säv. Hunter, Mick Ralphs)
The Wheel of the Quivering Meat Conception – 1.21 (säv. Hunter/Stevens)
Kappaleet > Vuoden 2003 painoksen bonuskappaleet

Midnight Lady – 3.33 (säv. Hunter, Ralphs)
The Journey – 9.47 (säv. Hunter)
Kokoonpano

Verden Allen – kosketinsoittimet
Dale Buffin Griffin – rummut
Ian Hunter – kitara, kosketinsoittimet, laulu
Jim Price – trumpetti
Mick Ralphs – kitara
Guy Stevens – piano, tuottaja
Pete "Overend" Watts – bassokitara
Ympäristöindikaattori

Ympäristöindikaattori on mittari, joka kertoo ympäristön senhetkisestä tai pitkäaikaisesta tilasta. Näitä voivat olla esimerkiksi ilman tai veden puhtaus.
Ympäristöjärjestelmä

Ympäristöjärjestelmä on organisaation ympäristöasioiden hallintaan tarkoitettu johtamistyökalu, samaan tapaan kuin laatujärjestelmä. Ympäristöjohtamisen keskeisimmät tavoitteet ovat ympäristöasioiden huomioiminen kaikissa yrityksen toimintaan liittyvissä asioissa. EU:n alueella ja ETA-maissa on käytössä EU:n asetukseen perustuva vapaaehtoinen ympäristöasioiden johtamisjärjestelmä, ns. EMAS-järjestelmä, johon kuuluu ISO 14001 -standardin mukainen ympäristöjärjestelmä sekä todennettu ympäristöraportti. ISO 14001- järjestelmän yksi tehtävä on auttaa organisaatioita ympäristöasioiden hoidossa. Ympäristöjärjestelmässä ollessaan organisaatio asettaa ympäristölliset tavoitteet, ryhtyy seuraamaan tavoitteiden kehitystä ja tekemään muutoksia ja parannuksia tavoitteiden toteuttamiseksi.
Wijs me de weg

|  Wijs me de weg> Kappaleen tiedot |
| --- | --- |
Esittäjä(t):  Humphrey Campbell
Säveltäjä(t):  Edwin Schimscheimer
Sanoittaja(t):  Edwin Schimscheimer
Euroviisutiedot
Vuosi:  1992
Maa:  Alankomaat
Kieli:  hollanti
Sijoitus:  9.
Pisteet:  67
Sanat:  sanoitus
Muuta:  Kapellimestarina Harry van Hoof
Wijs me de weg on Humphrey Campbellin esittämä kappale, joka edusti Alankomaita vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa 23 maan joukosta sijalle 9. 67 pisteellä.
Brännboll

Brännbollin kenttä
Brännboll (Tanskassa rundbold) on pääasiassa Ruotsissa ja Tanskassa pelattava baseballin ja pesäpallon lähisukulaispeli. Peliä pelataan myös yleisesti Pohjanmaalla ruotsinkielisissä kouluissa. Lajia harrastetaan lähinnä amatööritasolla puistoissa, eikä sillä ole varsinaista organisoitua toimintaa.
Pääasiallinen ero baseballiin ja pesäpalloon on se, ettei lajissa ole lainkaan syöttäjää tai lukkaria, vaan lyöjä itse heittää pallon ilmaan, mistä hän myös sen lyö. Lyöjällä on kolme yritystä. Pesiä on neljä, joilla kaikilla juoksijan tulee käydä. Ulkokentän pelaajat eivät käytä käsineitä tai räpylöitä. Polttaakseen juoksijan heidän tulee saada pallo haltuunsa ja heittää pallo polttajalle, jonka täytyy astua maassa olevan lautasen tai laudan päälle. Tällöin juoksija palaa, mikäli ei ole sitä ennen pesässä. Palamisen seurauksena hänen pitää palata edelliselle pesälle. Ykköspesällä olija saa pysytellä paikoillaan. Jossakin variantissa palanut sisäpelaaja joutuu palaamaan aina ykköspesälle.
Ulkovuorossa oleva joukkue saa pisteitä paloista ja saatuaan pallon suoraan ilmasta kiinni (lyra). Mikäli pallon saa kiinni yhdellä kädellä, saatetaan siitä antaa lisäpisteitä. Sisävuorossa oleva joukkue saa pisteitä juoksuista, lisäpisteitä mikäli kyseessä on kunnari (frivarv). Pallona toimii tavallisesti tennispallo.
Vaikka bränbollia pelataan lähinnä vapaa-aikana harrastemielessä, on vuodesta 1974 järjestetty Uumajassa opiskelijoiden MM-kisat. Saksassa vastaavaa peliä nimeltä Brennball pelataan kouluissa sisätiloissa ja isolla pallolla, tavallisesti lento- tai koripallolla.
Aiheesta muualla

http://www.brennball.de/
Ben 10

| Ben 10 |
| --- | --- |
 Sarjan logo
Tyyli:  animaatio sci-fi
Kestoaika:  22 min
Luoja(t):  Man of Action
Pääosissa:  Tara Strong Meagan Smith Paul Eiding Dee Bradley Baker Jim Ward Steve Blum Richard McGonagle Fred Tatasciore Richard Horvitz
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  MTV Juniori
Esitetty:  27. joulukuuta 2005 – 9. maaliskuuta 2008
Tuotantokausia:  4
Jaksoja:  49 (luettelo jaksoista)
Tuotanto
Tuottaja(t):  Kelly Crews Sam Register
Ohjaaja(t):  Scooter Tidwell Sebastian Montes Alex Soto
Käsikirjoittaja(t):  Duncan Rouleau Joe Casey Joe Kelly Steven T. Seagle
Tuotantoyhtiö(t):  Cartoon Network Studios
Palkinnot
Voitetut:  Daytime Emmy (2007)
Ehdokkuudet:  Golden Reel (2007) Daytime Emmy (2008)
Aiheesta muualla
Virallinen sivusto
IMDb 
Ben 10 on Man of Actionin luoma yhdysvaltalainen Daytime Emmy -palkittu piirrossarja, jonka tuotti Cartoon Network Studios. Sarja alkoi Yhdysvalloissa 27. joulukuuta 2005 Cartoon Networkilla ja päättyi 9. maaliskuuta 2008. Jaksoja tuotettiin yhteensä 49.
Sarjasta on tehty kaksi elokuvaa, joista ensimmäinen oli animaatioelokuva Ben 10: Secret of the Omnitrix (suom. Ben 10: Omnitrixin salaisuus), ja se esitettiin Yhdysvalloissa 10. elokuuta 2007. Toinen elokuva Ben 10: Race Against Time oli ensimmäinen näytelmäelokuva, ja se ilmestyi marraskuussa 2007. Pääosia esittävät Graham Phillips, Haley Ramm ja Lee Majors.
Ben 10:stä tuotettiin spin-off Ben 10: Alien Force, jonka esitys alkoi Yhdysvalloissa 18. huhtikuuta 2008. Sarjassa tarina sijoittuu viisi vuotta tulevaisuuteen Benin ollessa high schoolissa.
Suomessa sarjaa on esitetty maksullisella Cartoon Networkilla ja myöhemmin myös vuodesta 2010 lähtien MTV Juniorilla.
Juoni

Sarja keskittyy vasta 10-vuotiaaseen poikaan Ben Tennysoniin ja hänen serkkuunsa Gweniin sekä isoisäänsä Maxiin. He aloittavat kesänsä retkeilymatkalla, joka kuitenkin muuttuu hieman, kun Ben löytää leirintäalueelta muukalaisrannekellon. Hän tutkii Omnitrix-nimistä ranneketta, kun yhtäkkiä se tarttuu kiinni Benin ranteeseen. Pian hän saa huomata pystyvänsä muuntautumaan erilaisiksi avaruusolioiksi, joilla jokaisella on oma erikoiskykynsä.
Päähahmot

Ben Tennyson
Ben on tavallinen 10-vuotias poika, joka pelaa videopelejä, käy ulkona ja aiheuttaa ongelmia. Kaikki muuttuu kun hän saa kyvyn muuntautua kymmeniksi eri avaruusolioksi Omnitrixin avulla. Innostuksesta huolimatta Ben huomaa sankarina olemisen monimutkaisemmaksi, mitä hän oli kuvitellut.
Gwen Tennyson
Gwen on Benin tavoin 10-vuotias, joka on yleensä yrittää puhua serkulleen järkeä, kun tämä on aiheuttamassa harmia. Huolimatta siitä, että he riitelevät jatkuvasti keskenään Gwen on aina auttamassa Benia ongelmissaan ja ratkomassa Omnitrix -rannekkeen salaisuutta.
Max Tennyson
Benin isoisä Max oli itsekin nuorena eräänlainen sankari, joka jahtasi vaarallisia avaruusolioita. Kesälomansa hän viettää usein pojanpoikansa Benin kanssa, kaikki kuitenkin muuttuu, kun Ben saa supervoimia ja aloittaa uuden tehtävänsä pysäyttää rikollisia. Max yrittää kaikin keinoin kannustaa Benia tehtävissään ja toimii usein ryhmänsä aivoina kokemuksensa ansiosta.
Ks. myös luettelo hahmoista
Päähahmot > Viholliset

Vilgax
Kevin 11
Charmcaster
The Forever Knights
Hex
Kraab
Limax
Sixsix
Ks. myös luettelo vihollisista
Benin muukalaisolennot

Heatblast
Wildmutt
Diamondhead
XLR8
Grey Matter
Four Arms
Stinkfly
Ripjaws
Upgrade
Ghostfreak
Cannonbolt
Wildvine
Upchuck
Ks. myös luettelo Benin avaruusolioista
Äänirooleissa

| 0 | 1 | 2 |
| --- | --- | --- |
|  Tara Strong  | … |  Ben Tennyson, Upgrade, sivuäänet   |
|  Meagan Smith  | … |  Gwen Tennyson   |
|  Paul Eiding  | … |  isoisä Max, sivuäänet   |
|  Dee Bradley Baker  | … |  Stinkfly, Wildmutt, Spitter, sivuäänet   |
|  Jim Ward  | … |  Diamondhead, XLR8, Wildvine, sivuäänet   |
|  Richard McGonagle  | … |  Four Arms, Exo-Skull, sivuäänet   |
|  Steve Blum  | … |  Heatblast, Vilgax, Ghostfreak, sivuäänet, nuori Four Arms (4. kaudella)   |
|  Fred Tatasciore  | … |  Ripjaws, Cannonbolt, Way Big, The Krakken, sivuäänet   |
|  Richard Horvitz  | … |  Grey Matter, Sublimino, sivuäänet   |
|  Richard Doyle  | … |  Enoch, Mr. Jingles, Umpire, Dr. Shueman, Forever King   |
|  Khary Payton  | … |  Hex, sivuäänet   |
|  Jennifer Hale  | … |  Rojo, sivuäänet   |
|  Dwight Schultz  | … |  Dr. Animo, sivuäänet   |
|  Kari Wahlgren  | … |  Charmcaster, Grey Matter Gwen   |
|  Rob Paulsen  | … |  Ditto   |
|  Dave Wittenberg  | … |  Upchuck, Harold, sivuäänet   |
|  Charlie Schlatter  | … |  Kevin 11   |
|  Cree Summer  | … |  Frightwig   |
|  Tom Kane  | … |  Ultimos, Arcticguana   |
|  Clancy Brown  | … |  Kenko   |
|  Michael Dorn  | … |  tohtori Ben Vicktor   |
|  Kath Soucie  | … |  Edwin Smith, Joan Maplewood, sivuäänet   |
|  Michael Gough  | … |  Lt. Steel   |
|  Dave Fennoy  | … |  Tetrax, Hoverboard, tohtori   |
|  Adam Wylie  | … |  J.T., kiusaaja #2, nuori Max   |
Jaksoluettelo

Ks. Luettelo Ben 10 -jaksoista
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Cartoon Network Pressroom (Arkistoitu – Internet Archive)
Ben 10
| --- | --- |
Luoja:  Man of Action
Sarjat:  Ben 10 | Ben 10: Alien Force | Ben 10: Ultimate Alien
Luettelot:  Ben 10 -sarjan hahmot | Viholliset | Luettelo Ben 10:n jaksoista | Luettelo Ben 10: Alien Forcen jaksoista
Elokuvat:  Secret of the Omnitrix | Race Against Time | Alien Swarm
Videopelit:  Ben 10: Protector of Earth | Ben 10: Alien Force | Ben 10 Alien Force: Vilgax Attacks
Muuta:  Omnitrix
Wiki-merkintäkieli

Wikiteksti Wikipedian käytössä.
Wiki-merkintäkieli tai wikiteksti on kevyt merkintäkieli, jota käytetään wikisivustoilla, kuten Wikipediassa. Se on yksinkertaistettu vaihtoehto HTML-kielelle. Wikiohjelmisto muuntaa merkintäkielen HTML:ksi verkkoselaimia varten.
Bulcsú Székely

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Sydney 2000 | vesipallo |  |
Székelyä esittävä rintakuva.
Bulcsú Székely (s. 2. kesäkuuta 1976 Budapest) on unkarilainen vesipalloilija. Hän kuului maajoukkueeseen, joka voitti kultaa vuoden 2000 kesäolympialaisissa Sydneyssä. Hänen seuransa on Ferencváros. Aikaisemmin hän edusti Vasas SC:tä.
Virginian and Ohio

Virginian and Ohio (V&O) on W. Allen McClellandin luoman kuvitteellisen rautatieyhtiön sekä hänen rakentamansa kyseiseen kuvitteelliseen yhtiöön perustuvan pienoisrautatien nimi. Sekä kuvitteellinen yhtiö että pienoisrautatie ovat tunnettuja käsitteitä pienoisrautatieharrastajapiireissä ympäri maailman, sillä yleisen käsityksen mukaan Virginian and Ohio oli ensimmäinen pienoisrautatie, jonka liikenne oli alusta alkaen suunniteltu operoitavaksi todellista rautatieliikennettä mukaillen. Pienoisrautatietä on esitelty useaan otteeseen muun muassa alan harrastelehdessä, TRAINS Magazinessa, ja sitä on käytetty esikuvana myös alan harrastekirjallisuudessa ja oppaissa.
Pienoisrautatie

Virginian and Ohio -pienoisrautatie rakennettiin vuonna 1962 ja se sijoittui ajallisesti 1950-luvulle. Maantieteellisesti rautatie sijoittui Virginian Aftonin ja Elm Groven välille. Vuonna 1980 McClelland laajensi rautatietä Elm Grovesta Kingswood Junctioniin, ja samalla sijoitti aikakauden vuoteen 1968. Kolmas laajennusosa toteutui 1990-luvulla ja samalla esitetty aikakausi muuttui vuodeksi 1975.
Vuonna 2001 McClelland muutti uuteen asuntoon, ja pienoisrautatie jouduttiin hävittämään. Radan Clintwoodin ratapihaa kuvaava osuus on nykyisin näytteillä National Model Railroad Museumissa Chattanoogassa, Tennesseessä. McClelland on aloittanut Virginian and Ohio -radan uudelleenrakentamisen uuden asuntonsa kellariin.
Brain Drain

| Brain Drain Ramones |
| --- | --- | --- |

Studioalbumin tiedot
 Äänitetty : joulukuu, 1988
 Julkaistu: 23. toukokuuta, 1989
 Tuottaja(t): Daniel Rey, Bill Laswell, Jean Beauvoir,
 Tyylilaji: Punk rock
 Kesto: 35.02
 Levy-yhtiö: Sire Records
Ramonesin muut julkaisut
| Ramones Mania 1988 | Brain Drain 1989 | Mondo Bizarro 1992 |
Brain Drain on yhdysvaltalaisen punk-yhtye Ramonesin vuoden 1989 toukokuussa julkaistu albumi. Se on viimeinen albumi jossa on mukana yhtyeen alkuperäisbasisti Dee Dee Ramone, ja samalla viimeinen jonka yhtye levytti alkuperäiselle levy-yhtiölleen, Sire Recordsille. Albumi sisältää singlenäkin julkaistun kappaleen "Pet sematary", joka sävellettiin Stephen Kingin samannimisen elokuvan soundtrackille.
Kappalelista

I Believe in Miracles – 3.19 (Dee Dee Ramone, Daniel Rey)
Zero Zero UFO – 2.25 (Dee Dee Ramone, Daniel Rey)
Don't Bust My Chops – 2.28 (Dee Dee Ramone, Joey Ramone, Daniel Rey)
Punishment Fits the Crime – 3.05 (Dee Dee Ramone, Richie Stotts)
All Screwed Up – 3.59 (Joey Ramone, Andy Shernoff, Marky Ramone, Daniel Rey)
Palisades Park – 2.22 (Charles Barris)
Pet Sematary – 3.30 (Dee Dee Ramone, Daniel Rey)
Learn to Listen – 1.50 (Dee Dee Ramone, Johnny Ramone, Marky Ramone, Daniel Rey)
Can't Get You (Outta My Mind) – 3.21 (Joey Ramone)
Ignorance Is Bliss – 2.38 (Joey Ramone, Andy Shernoff)
Come Back, Baby – 4.01 (Joey Ramone)
Merry Christmas (I Don't Want to Fight Tonight) – 2.04 (Joey Ramone)
Singlet > UK

Pet Sematary/ All Screwed Up (1989)
Singlet > USA

Pet Sematary/ Sheena Is A Punk Rocker (1989)
Muusikot

Joey Ramone - laulu
Johnny Ramone - kitara
Dee Dee Ramone - basso
Marky Ramone - rummut
Brännbacka

Brännbacka 23
Brännbacka 23
Brännbacka on venevalmistaja alun perin Keski-Pohjanmaalta Luodosta. Brännbacka on valmistanut useita eri venemalleja, puuveneitä sekä lasikuituveneitä.
Venemallit

HUOM! Kaikkia malleja ei ole listattuna.
| Malli | Pituus (m) | Leveys (m) | Syväys (m) | Selitys |
| --- | --- | --- | --- | --- |
| Brännbacka 23 | 7 | 2,10 | ~0,45 | Avomallinen fiskari |
| Brännbacka 23 | 7 | 2,10 | 0,45 | Keskihytillinen fiskari |
| Brännbacka 23 | 7 | 2,10 | 0,45 | Etuhytillinen fiskari |
| Brännbacka 24 | 7,3 | 2,10 | 0,45 | Etuhytillinen fiskari |
| Brännbacka 14R | 4,3 |  |  | Pulpettivene |
Ympäristöfilosofian historia: Maaäitimyytistä Marxiin

| Ympäristöfilosofian historia Maaäitimyytistä Marxiin |
| --- | --- |

Kirjailija:  Kari Väyrynen
Kieli:  suomi
Genre:  ympäristöfilosofia
Kustantaja:  Eurooppalaisen filosofian seura
Julkaistu:  2006
Ulkoasu:  nidottu
Sivumäärä:  426
ISBN:  952-5503-20-8
Löydä lisää kirjojaKirjallisuuden teemasivulta
Ympäristöfilosofian historia: Maaäitimyytistä Marxiin on Kari Väyrysen vuonna 2006 ilmestynyt kirja ympäristöajattelun historiasta. Teoksen julkaisi Eurooppalaisen filosofian seura.
Aiheesta muualla

Teoksen verkkoversio kustantajan sivuilla.
Pekka Wahlstedt: Äiti Maa ja kuollut kone. Helsingin sanomat 13.3.2007.
Brännkyrkan piiri

| Brännkyrkan piiri |
| --- | --- |
 Brännkyrkan kirkko
 fiBrännkyrkan piiri 
 59°16′55″N, 18°01′23″E 
Valtio:   Ruotsi
Maakunta:  Södermanland
Lääni:  Tukholman lääni
Kunta:  Tukholman kunta
Piirikoodi:  212096
Väestö
Väkiluku (2022):  55 744 
Brännkyrkan piiri (ruots. Brännkyrka distrikt) sijaitsee Tukholman kunnassa Ruotsissa. Sen väkiluku on 55 744  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Tukholman kunnan piirit
Beta-jakauma

| --- | --- |
Tiheysfunktio 
Kertymäfunktio 
Merkintä:  Beta(\alpha ,\beta )
Parametrit:  \alpha ,\beta \in [0,\infty )
Määrittelyjoukko:  x\in [0,1]
Tiheysfunktio:  {\frac {1}{B(\alpha ,\beta )}}x^{\alpha -1}(1-x)^{\beta -1}
Kertymäfunktio:  I_{x}(\alpha ,\beta ))
Odotusarvo:  {\frac {\alpha }{\alpha +\beta }}
Moodi:  {\frac {\alpha -1}{\alpha +\beta -2}}
Varianssi:  {\frac {\alpha \beta }{(\alpha +\beta )^{2}(\alpha +\beta +1)}}
Vinous:  {\frac {2(\beta -\alpha ){\sqrt {\alpha +\beta +1}}}{(\alpha +\beta +2){\sqrt {\alpha \beta }}}}
Huipukkuus:  {\frac {6[\alpha ^{3}+\alpha ^{2}(1-2\beta )+\beta ^{2}(\beta +1)-2\alpha \beta (\beta +2)]}{\alpha \beta (\alpha +\beta +2)(\alpha +\beta +3)}}
Entropia:  {\begin{matrix}\ln \mathrm {B} (\alpha ,\beta )-(\alpha -1)\psi (\alpha )-(\beta -1)\psi (\beta )\\[0.5em]+(\alpha +\beta -2)\psi (\alpha +\beta )\end{matrix}}
Momentit generoiva funktio:  1+\sum _{k=1}^{\infty }\left(\prod _{r=0}^{k-1}{\frac {\alpha +r}{\alpha +\beta +r}}\right){\frac {t^{k}}{k!}}
Karakteristinen funktio:  {}_{1}F_{1}(\alpha ;\alpha +\beta ;i\,t)\! (katso hypergeometrinen funktio)
Fisherin informaatiomatriisi:  {\begin{matrix}\\\operatorname {var} [\ln X]&\operatorname {cov} [\ln X,\ln(1-X)]\\\operatorname {cov} [\ln X,\ln(1-X)]&\operatorname {var} [\ln(1-X)]\end{matrix}}
Beta-jakauma eli  \beta -jakauma on todennäköisyyslaskennassa ja tilastotieteessä jatkuvan satunnaismuuttujan todennäköisyysjakauma, jota käytetään bayesilaisessa todennäköisyyslaskennassa. Koska Beta-jakaumaa voi parametrisoida monella eri tavalla, sitä voidaan kutsua jakaumaperheeksi. Sen avulla voidaan esittää lähes kaikki äärelliselle välille konsentroituneet jakaumat.
Jos satunnaismuuttuja  X on Beta-jakautunut parametreillä  \alpha  ja  \beta , merkitään se yleensä